
Tähän artikkeliin tai osioon ei ole merkitty lähteitä, joten 
tiedot kannattaa tarkistaa muista tietolähteistä. 

Voit lisätä artikkeliin tarkistettavissa olevia lähteitä ja merkitä ne ohjeen 
mukaan. 


Viron kieli eli eesti (eesti keel, vanh. maakeel ) on 
itämerensuomalainen kieli eli suomen lähisukukieli. 
Viron kielen puhujia ovat virolaiset, joita asuu Virossa 
930 000 ja ulkomailla yli 150 000. 

Viron kielen puhujat 

■ Katso myös Viron murteet 

Suurimmat Viron ulkopuoliset virolaisryhmät 
(ulkovirolaiset) Ruotsissa, Yhdysvalloissa, Kanadassa 
ynnä muualla ovat toisen maailmansodan 
loppuvaiheiden pakolaisten jälkeläisiä. Etenkin 1800- 
luvulla viron kielen puhujia on muuttanut eri syistä 
joukoittain myös Keski-Venäjälle, Siperiaan ja 
Kaukasiaan, mutta nämä virolaisryhmät ovat sittemmin 
suureksi osaksi hajonneet tai kieleltään sulautuneet 
valtaväestöön. 

Suomeen on etenkin 1980-luvulta lähtien syntynyt 
monituhatpäinen vironkielinen vähemmistö; Viron 
kansalaisia asui vuonna 2012 Suomessa 39 763 — 


Viron kieli 



Oma nimi 

eesti keel 

Muu nimi 

viro, eesti 

Tiedot 

Alue 

Viro 

Virallinen 

viro 

kieli 

H Euroopan unioni 

Puhujia 

1,3 miljoonaa 

Sija 

ei sadan suurimman joukossa 

Kirjaimisto 

latinalainen 

Kielenhuolto Eesti Keele Instituutti 

Kielitieteellinen luokitus 

Kielikunta 

uralilaiset kielet 

Kieliryhmä 

suomalais-ugrilaiset kielet 


suomalais-saamelaiset kielet 


itämerensuomalaiset kielet 

Kielikoodit 

ISO 639-1 

et 

ISO 639-2 

est 

ISO 639-3 

est (http://www-01.sil.org/iso639- 


3/documentation.asp?id=est) 


Ohje 


heistä vironkielisiä on tätä vähemmän, koska useilla Viron kansalaisilla on äidinkieleksi rekisteröity venäjä. 















































Suomessa asui vuonna 2017 tilastokeskuksen mukaan 49 590 henkilöä, joiden äidinkieleksi on rekisteröity 
viro. Vironkielisten määrä sisältää vironkielisten Viron kansalaisten lisäksi myös vironkieliset Suomen ja 
muiden maiden kansalaiset 


Viron kielen taustasta ja historiasta 


Virossa on kaksi päämurretta: pohjois- ja eteläviro (jotkut tutkijat pitävät koillista rannikkomurretta, joka 
monessa suhteessa muistuttaa suomea, kolmantena päämurreryhmänä). Eteläviroa ja (pohjois)viroa on usein 
pidetty kahtena eri kielenä. Pohjoisen ja etelän välillä on kulkenut vanha syvä heimo- ja kulttuuriraja, 
vuoteen 1917 saakka myös Vironmaan ja Liivinmaan hallinnollinen raja. On jopa väitetty, että etelä- ja 
pohjoisviro eroaisivat toisistaan yhtä paljon kuin pohjoisviro ja suomi. 1800-luvulle asti viron kieltä 
kirjoitettiinkin kahdessa muodossa, pohjoisena "Tallinnan kielenä” ja eteläisenä "Tarton kielenä”. Vasta 
kansallisen heräämisen myötä, kun virolainen kansallinen identiteetti nykyisessä mielessä syntyi, pohjoinen 
kirjakieli syrjäytti eteläisen. 

Viron kirjakieli, kuten suomenkin, syntyi uskonpuhdistuksen myötä 1500-luvulla. Ensimmäiset painetut 
kirjat olivat baltiansaksalaisten kirkonmiesten kirjoittamaa hartaus- ja kansanopetuskin allisuutta. 
Äidinkielisten virolaisten kirjoittama kauno- ja tietokirjallisuus sekä vironkielinen lehdistö alkoivat kehittyä 
vasta 1800-luvulla. Tällöin viron kieltä alettiin voimakkaasti kehittää: ortografia uudistettiin, runsaasti 
uudissanoja kehitettiin, myös murteiden ja suomen kielen mallin pohjalta. Essiivisija elvytettiin suomen 
essiivin mallin mukaisesti. 1900-luvun alun kielenuudistusliike otti käyttöön myös uudissanoja, jotka oli 
luotu "tyhjästä”, pelkästään rakenteellisin ja esteettisin perustein (esimerkiksi veenma 'vakuuttaa’, siiras 
'vilpitön’, relv 'ase'). 

Viron itsenäistymisestä 1918 lähtien viron kieli on ollut täysimittainen, kaikilla elämänalueilla toimiva 
kansalliskieli. Tarton yliopisto vironkielistettiin vuonna 1919. Kielen asema säilyi myös neuvostoajan 
venäläistämispaineista huolimatta. 

Viron läheisiä sukukieliä, joita usein on pidetty vain viron murteina, ovat Kaakkois-Virossa puhutut voron ja 
seton kielet. Leimallisimpaan eteläviroon perustuva voron kieli on viime vuosikymmeninä tavoitellut entistä 
vahvempaa asemaa, ja sillä on oma ortografia, kehittyvä kirjallisuus, instituutti ja joukko aktiivisia 
elvyttäjiä. 

Viron kieleen voimakkaimmin vaikuttanut kieli on saksa, Baltian hallinto- ja ensisijainen kulttuurikieli jopa 
1900-luvun alkuun saakka. Jonkin verran vaikutteita viro on saanut myös venäjästä, kansallisen heräämisen 
ajoista alkaen myös suomen kielestä. Naapurikieli latvia on vaikuttanut lähinnä viron eteläisimpiin 
murteisiin. 

Viron kirjakielen ohjeistuksena on Eesti öigekeelsussönaraamat ÖS 2006. Laajin yksikielinen sanakirja on 
Eesti kirjakeele seletussönaraamat (1988-2007). 

Äänne j är j estelmä 


Viron kielen vokaalijärjestelmään kuuluu suomen kielessäkin 
esiintyvien kahdeksan vokaalin a, e, i, o, u, u (sama äänne kuin 
suomen y), ä, ö lisäksi puolisuppea illabiaalinen keskivokaali ö, 
joka ääntyy N! (suunnilleen kuin kieli olisi u- ja huulet e- 
asennossa). Osa virolaisista ääntää ö:n tilalle ö:n. (Saarenmaan 
murteessa ö-äännettä ei ole, toisaalta Hiidenmaan murteessa ei 
ole ö:tä, vaan se korvataan ö:llä). Vokaalit voivat esiintyä 
lyhyinä tai pitkinä pääpainollisessa tavussa, ja muodostaa 
keskenään diftongeja, joita virossa esiintyy 28, yhteensä 36 


Aa Bb CcDdEe Ff GgHli 
H Jj Kk LI Mm Nn Oo Pp 
Qq Rr Ss Ss Zz Zz Tt Uu Vv 
Ww Öö Ää Öö Uii Xx Yy 

Viron kielen aakkoset. 







vierassanojen diftongit mukaan lukien. Silmiinpistävä ero suomeen verrattuna on, etteivät painollisen tavun 
pitkät e, o ja ö ole suomen tavoin diftongioituneet, vaan säilyneet pitkinä (viron Soome teetööd pro suomen 
Suomen tietyöt ). 

Pääpainottomissa tavuissa (1. tavun ulkopuolella) voi esiintyä vain lyhyitä vokaaleja ja vain vokaaleja a, e, i, 
u sekä (nimissä ja lainasanoissa) o. Koska ä, ö ja ii eivät esiinny jälkitavuissa, virossa ei siis ole 
vokaalisointua (esimerkiksi häda ’hätä’, söövad 'syövät’, töötu 'työtön’). Etelämurteissa vokaalisointu 
kuitenkin tunnetaan. 

Viron kielen konsonanttijärjestelmä eroaa suomen kielen konsonantistosta selvimmin siinä suhteessa, että 
suomen lyhyitä klusiileja vastaavat b-, d- ja g-kirjäimillä merkittävät äänteet eivät ole soinnillisia vaan ns. 
soinnittomia meedioita, pehmeämmin artikuloituvia klusiileja. Esimerkiksi viron d kuulostaa karkeasti 
sanoen jonkinlaiselta t:ltä tai suomen d:n ja t:n välimuodolta. P-, t- ja k-kirjaimilla taas merkitään puolipitkiä 
klusiileja; esimerkiksi paikannimi Otepää lausutaan melkein kuin "Otteppää”. 

Viron konsonanteista n, t, s ja 1 voivat liudentua (palataalistua). Liudennus esiintyy yleensä (alkuperäisen) 
i:n tai j:n edellä, eikä sitä merkitä oikeinkirjoituksessa. Esimerkiksi palk 'hirsi' ääntyy /palik/ (mm. 
genetiivimuodossa palgi näkyy vielä alkuperäinen i) ääntyy eri tavoin kuin palk 'palkka'. Kirjaimia s ja z 
käytetään samoin kuin suomen kielessä, ensisijaisesti vierassanoissa. 

Kvantiteetti- eli kestojärjestelmä on mutkikkaampi kuin suomessa: lyhyiden ja pitkien äänteiden sijasta 
voidaan erottaa kolme kestoastetta. Pitkät äänteet (tai tavut) voivat olla puolipitkiä tai ylipitkiä. Ylipitkä 
kestoaste on usein selitettävissä kielihistoriallisesti eräänlaiseksi kompensaatiopidennykseksi: se esiintyy 
monesti tapauksissa, joissa sanan tavuluku on vähentynyt. Ylipituutta ei merkitä oikeinkirjoituksessa 
näkyviin (lukuun ottamatta klusiileja, joissa puolipitkää merkitään yhdellä, ylipitkää kahdella kirjaimella), 
kielitieteellisissä teksteissä sen merkkinä voidaan käyttää graaviaksenttia \ Esimerkiksi sanan metsä 
('metsän', genetiivi) ensimmäinen tavu ääntyy lyhyempänä kuin illatiivimuodossa metsä ('metsä) 'metsään' 
(alkuaan kolmitavuinen *metsähän). 

Viron kielen systemaattiset äänne-erot suomeen verraten selittyvät usein eräänlaiseksi kulumiseksi: suomi 
edustaa monesti alkuperäisempää kantaa, mutta virosta ovat esimerkiksi painottomat vokaalit tai kokonaiset 
tavut usein kuluneet pois (vrt. esimerkiksi mets 'metsä’, terav 'terävä', tutred 'tyttäret', laevas 'laivassa’). 
Toisaalta eräitä sanansisäisiä äännerakenteita on säilynyt viron kielessä, vaikka ne suomesta (mm. 
assimilaation johdosta) ovat kuluneet pois (vrt. esimerkiksi tulnud 'tullut', jooksnud 'juossut', pannakse 
'pannaan', siigav 'syvä'). 

Suomen murteista lähimpänä viroa ovat lounaismurteet. Nykyteorian valossa itämerenkantasuomen 
eteläisestä murteesta muotoutuivat suomen lounaismurteet ja viron kieli, ja suomen lounaismurteet ja viron 
kieli erkanivat toisistaan lopullisesti vasta 1200-luvulla. 

Morfologia 


Adjektiivit ja substantiivit taipuvat neljässätoista sijamuodossa. Sijajärjestelmä on lähes samanlainen kuin 
suomessa. Tärkeimmät erot ovat seuraavat: 

■ suomalaisen genetiivi- ja nominatiiviakkusatiivin kaltaista akkusatiivisijaa ei virolaisessa 
kielioppitraditiossa ole tapana erottaa 

■ instruktiivi elävänä sijamuotona puuttuu, suomen instruktiivin vastineita on vain kiteytyneinä 
adverbeina (esimerkiksi paljajalu 'paljain jaloin') 

■ -/ie-komitatiivia (suom. vaimoineen) ei ole, sitä vastoin on suomen kanssa -postposition 
vastineesta kehittynyt -ga-päätteinen komitatiivi, jolla on myös instruktiivin tehtäviä (esimerkiksi 
sinuga 'sinun kanssasi’, autoga 'autolla' - vertaa suomen puhekielisiin sun kaa, auton kaä) 




■ -n/-päätteinen terminatiivisija ilmaisee, mihin asti jokin ulottuu tai jatkuu (esimerkiksi hommikuni 
'aamuun asti’, maani 'maahan asti’) 

Viro on hieman analyyttisempi kieli kuin suomi. Tämä näkyy possessiivisuffiksien lähes täydellisenä 
puuttumisena viron kielestä ja kysymyslauseiden aloittamisena kysymyspartikkelilla kas. Esimerkiksi 
kysymys onko äiti sairas? on viroksi kas emä on haige? ( emä 'äiti, emo’, haige 'sairas’). Omistusliitteiden 
eli possessiivisuffiksien sijaan virossa käytetään persoonapronominien genetiivimuotoja (esimerkiksi sinu 
raamat 'sinun kirjasi’). Omistusliitteistä on tosin harvoja jäänteitä, esimerkiksi ealdasa 'iältänsä, iältään’. 

Verbit taipuvat kuten suomessakin kolmessa persoonassa yksikössä ja monikossa. Aikamuotoja on samat 
neljä kuin suomessakin: 

■ tunnukseton preesens 

■ imperfekti, jonka tunnus on muutamilla vanhoilla verbeillä -i- ( tegin 'tein', nägid 'näit', tulime 
'tulimme'), useimmilla verbeillä -s tai -s/- ( laulsin 'lauloin', vötsin 'otin', armastas 'rakasti') 

■ olla-verbin ja menneen ajan partisiipin avulla muodostettavat perfekti ( olen näinud 'olen 
nähnyt’) ja pluskvamperfekti ( olite tulnud 'olitte tulleet’). 

Verbeillä erotetaan neljä modusta: 

■ tunnukseton indikatiivi 

■ -/es(7)-tunnuksinen konditionaali: (ma) tuleks(in) 'minä tulisin’ 

■ imperatiivi (yksikön 2. persoonassa pelkkä verbin vartalo (tule!), muissa muodoissa 
tunnuksena -ge-l-ke- tai -gu/-ku\ tulge! 'tulkaa', elagu! 'eläköön' 

■ kvotatiivi eli modus obliquus (viroksi 'kaudne köneviis’), jonka päätteenä on kaikissa 
persoonissa -vat, ilmaisee toisen käden tietoa: New York olevat Uus linn 'New York on 
(kuulemma, väittämän mukaan) kaunis kaupunki’. 

Imperatiivimuotojen, etenkin 3. persoonan toissijaista käyttöä voidaan pitää omana moduksenaan (ns. 
jussiivi): ah minä tehku päev läbi tööd! 'vai pitää minun tehdä (”minä tehköön”) koko päivä töitä!’ 

Kieltoverbin sijasta virossa on persoonissa taipumaton kieltosana ei, jonka yhteydessä käytetään (kuten 
suomessakin) imperatiivin yksikön 2. persoonan kaltaista konnegatiivia. Kieltoverbi kuitenkin taipuu 
persoonissa imperatiivissa. 

Astevaihtelun alkuperäisellä perussäännöllä (avotavun edellä vahva, umpitavun edellä heikko aste) ei 
virossa enää juuri ole merkitystä, vaan astevaihtelu on, toisin kuin suomessa, lähinnä morfologinen. 
Esimerkiksi viron genetiivi on astevaihtelutapauksissa heikkoasteinen, vaikka tavu on muuttunut avoimeksi, 
kun loppu-n on kadonnut. Koska monet alkuperäiset taivutuspäätteet ovat ankarasti kuluneet ja 
äännekehitykset eriyttäneet alkuperäisiä astevaihteluvariantteja toisistaan, viron kielen taivutukselle 
tyypillistä on fuusion lisääntyminen: sanan vartaloa ja taivutuspäätettä on vaikea erottaa toisistaan, ja 
taivutusmuodot erottuvat usein toisistaan sanavartalon sisäisten äännevaihtelujen perusteella. Esimerkiksi 
siga 'sika’ : genetiivi sea 'sian’ : partitiivi siga 'sikaa'; taevas (2. kestoaste) 'taivas’ : taevas (3. kestoaste) 
'taivaassa’. Toisaalta viron kielen taivutukseen on syntynyt myös agglutinoivuutta, eli uusia selvästi 
erottuvia taivutusaineksia, kuten imperfektin -s(i) ja monikon partitiivin pääte -sid ( majasid 'taloja'). 

Kieliesimerkke j ä 


Pienoisevankeliumi viroksi: Sest nönda on Jumal maailma armastanud, et Ta oma ainusundinud Poja on 
andnud, et ukski, kes Temasse usub, ei saaks hukka, vaid et temal oleks igavene elu. 




Lähteet 


1. portaal.eki.ee (http://portaal.eki.ee/) Eesti Keele Instituut. Viitattu 3.3.2012. 

2. Väestö Väestörakenne 31.12. (https://www.tilastokeskus.fi/tup/suoluk/suoluk_vaesto.html) 

Väestöreskisterikeskus, viitattu 5.11.2018 

Kirjallisuutta 

■ VViren, Ulvi: Omal käel reisimine: Suomi-viro-fraasisanakirja. Helsinki: Gummerus, 2010. ISBN 
978-951-20-8201-8. 


Aiheesta muualla 


■ Wikikirjastossa on aihe: Viron kieli 

■ Kuvia tai muita tiedostoja aiheesta Viron kieli VVikimedia Commonsissa 

■ • Vironkielinen VVikiuutiset hautomossa 

■ Viron kielen instituutti (http://www.eki.ee/) (viroksi) 

■ Viron kielen käsikirja (http://www.eki.ee/books/ekkr/) (viroksi) 

■ Artikkeli viron kielestä verkkoensyklopedia Estonicassa (http://www.estonica.org/en/Society/Th 

e_Estonian_Language/) (englanniksi) 

Oppikursseja 


■ Ylen Elävä arkisto: Vael kummi - Heikki Kinnunen opettelee matkailijan viroa (http://yle.fi/elava 

arkisto/artikkelit/nael_kummi_heikki_kinnunen_opettelee_matkailijan_viroa_107504.html#me 

dia=107502) (vaatii Flash Playerin) 

■ Nael Kummi - Opettele viron kieltä, (http://areena.yle.fi/l-4169028) (YLE Areena) (sama kui 
edellä, ei vaadi FP:tä) 

■ Eesti keel ja meel (Viron kieli ja mieli) (http://www.panglosskool.eu/index. php?id=23) - 

audiovisuaalinen viron puhekielen kurssi. 


n » k» m (https://fi.wikipedia.org/w/index.php?title=Malline:Uralilaiset_kielet&act|^fflrij |g| jc^et kiGlGt 


Itämerensuomalaiset 


Saamelaiskielet 


inkeroinen ■ karjala (aunuksenkarjala ■ lyydi ■ varsinaiskarjala) ■ liivi ■ suomi 
(kveeni ■ meänkieli) ■ vatja ■ vepsä ■ viro (voro) 

eteläsaame ■ luulajansaame ■ piitimensaame ■ 

Länsisaamelaiset 

pohjoissaame ■ uumajansaame 

akkalansaame t ■ inarinsaame ■ kainuunsaame t ■ 

Itäsaamelaiset 

keminsaame t ■ kiltinänsaame ■ koltansaame ■ turjansaame 


Mordvalaiset 

Mari 

Permiläiset 

Hanti 

Mansi 


ersä ■ moksa 

mari (niittymajl ■ vuorimari ) 
komi (komipermjakki) ■ udmurtti 
hanti 
mansi 
























































Unkari unkari 

Pohjoissamojedilaiset enetsi ■ juratsi t ■ nenetsi ■ nganasani 

Samojedikielet 

Eteläsamojedilaiset kamassi t ■ matori t ■ selkuppi 

Luokittelemattomat merja t ■ mestsera t ■ muroma t 

Kielten alueellisia nimityksiä tai kiisteltyjä ryhmittelyjä: suomalais-ugrilaiset ■ 
suomalais-permiläiset ■ suomalais-volgalaiset ■ volgalaiset ■ suomalais-saamelaiset ■ ugrilaiset ■ 

obinugrilaiset 

Euroopan unionin viralliset kielet 

bulgaria • englanti • espanja • hollanti • iiri • italia • kreikka • kroatia • latvia • liettua • malta • portugali • 
puola • ranska • romania • ruotsi • saksa • slovakki • sloveeni • suomi • tanska • tsekki • unkari • viro 



GND: 4120175-9 (https://d-nb.info/gnd/4120175-9) ■ 

Auktoriteettitunnisteet 

NDL: 00562052 (https://id.ndl.go.jp/auth/ndlna/00562052) 


Noudettu kohteesta "https://fi.wikipedia.org/w/index.php?title=Viron_kieli&oldid=18995510” 


Sivua on viimeksi muutettu 18. kesäkuuta 2020 kello 15.46. 

